MUNICIPIUL TIMIŞOARA                                                                         Aprobat
DIRECŢIA PATRIMONIU                                                                            Primar
SERVICIUL ADMINISTRARE SPAŢII

Nr. SC2011 - 11944 / 14.09.2011                                          Dr. Ing. GHEORGHE CIUHANDU
REFERAT

Privind trecerea din domeniul public al municipiului Timişoara în domeniul privat al municipiului Timişoara, a unor mijloace fixe care fac parte din Staţia de Epurarea apelor, în vederea scoaterii din funcţiune, valorificare şi după caz casare

Prin adresa SC. AQUATIM S.A cu nr. 10528/DAPC-SADM/19.05.2011, completată cu adresa nr. 11403/DAPC-SADM/01.06.2011, înregistrate la Primăria Municipiului Timişoara sub nr. DP2011-003188/20.05.2011, respectiv nr. DP2011-003416/01.06.2011 ni se comunică derularea unor lucrări de reabilitare a staţiei de epurare în cadrul cărora se necesită scoaterea din funcţiune a unor mijloace fixe ca şi componente a vechii staţii şi care nu mai pot fi folosite sau adaptate la noile tehnologii de epurare a apei, astfel fiind necesară scoaterea lor din funcţiune, valorificarea şi casarea.
            Aceste mijloace fixe fac parte din domeniul public al Municipiului Timişoara, fiind atestate prin HG 977/2002, poz. 522 din Anexa nr. 2 la aceasta, şi în administrarea SC AQUATIM SA, în baza Contractului de concesiune a serviciilor publice de alimentare cu apă şi de canalizare pentru municipiul Timişoara, încheiat în data de 03.07.2007. 

            Consiliul de administraţie al SC AQUATIM SA, prin Decizia nr. 20/09.05.2011, a aprobat transmiterea către Consiliul Local al Municipiului Timişoara, a listei ce cuprinde mijloacele fixe ce fac parte din staţia de epurare, propuse pentru scoatere din funcţiune, valorificare şi casare.

            Valoarea totală de inventar a mijloacelor fixe propuse pentru scoaterea din funcţiune, valorificare si după caz casare, este de 2.594.674,30 lei.

            Pentru a putea scoate din funcţiune, valorifica şi după caz casa aceste mijloace fixe, este necesar trecerea acestora din domeniul public al municipiului Timişoara în domeniul privat al municipiului Timişoara, în conformitate cu Ordonanţa Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale;
           
Prin dezmembrare, materialele vor fi valorificate, iar veniturile care rezultă din valorificarea acestor active, după deducerea cheltuielilor cu dezmembrarea lor, se vor vărsa la bugetul local;

Faţă de cele de mai sus:
PROPUNEM:

Emiterea unui HCL care să aprobe:

1. Trecerea din domeniul public al municipiului Timişoara în domeniul privat al municipiului Timişoara, a unor mijloace fixe aflate în concesiunea SC AQUATIM SA Timişoara, mijloace fixe evidenţiate în Anexa care fac parte integrantă din prezentul referat;
2. Aprobarea scoaterii din funcţiune, valorificarea şi după caz casarea mijloacelor fixe prevăzute în Anexa;
3. Procedura de scoatere din funcţiune, valorificarea şi după caz casarea mijloacelor fixe cuprinse în Anexa la prezentul referat va fi pusă în aplicare de către SC  AQUATIM SA Timişoara, iar sumele încasate prin valorificarea mijloacelor fixe vor fi vărsate la bugetul local.

